 Gabadha la yidhaahdo Yurub aad bay u taqaan Subeer, waayo reerahooda ayaa deris ah, ka dibna Yurub iyada oo la yaaban warka ay Salma u sheegtay ayey ku tidhi: walaal Salmaay miyaad igu ciyaaraysaa, mise waa ka dhab, intaanay Salma weli jawaabin ayey Yurub mar kale hadal soo tuurtay, waxayna tidhi: sow, wixii oo qab weyni iyo is qalqaloocin ahayd waxay kaa ahayd hur iyo been, isla waynidaaduna waxay ahayd bilaa micne ma naagtaada jeclaatay yarkii aan weligay aqaanay ee aan macnaha lahayn ayaa dookh leh. 